CONVOCATÒRIA D'AJUDES PER A LA PUBLICACIÓ DE REVISTES - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/524)
  + [Valencià](/va/acuerdo/524)






Selector de idioma

Leer

* [Español](/es/acuerdo/524)
* [Valencià](/va/acuerdo/524)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES PER A LA PUBLICACIÓ DE REVISTES[Butlletí Oficial Universitat d'Alacant](/ca/Publicacion)
==============================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES PER A LA PUBLICACIÓ DE REVISTES

Data d'aprovació
:   15/02/2007

Data de publicació
:   20/02/2007

Òrgan competent
:   [OLD] Vicerector d¿Investigació, Desenvolupament i Innovació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=524.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/524)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/524)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES PER A LA PUBLICACIÓ DE REVISTES&url=https://www.boua.ua.es/va/acuerdo/524)

**Títol:** CONVOCATÒRIA D'AJUDES PER A LA PUBLICACIÓ DE REVISTES

**Secció:** CONVOCATÒRIES I CONCURSOS

**Òrgan:** [OLD] Vicerector d¿Investigació, Desenvolupament i Innovació

**Data d'aprovació:** dijous, 15 de febrer de 2007

CONVOCATÒRIA D’AJUDES PER A LA PUBLICACIÓ DE REVISTES   
    
 BASES DE LA CONVOCATÒRIA  
    
 - Objectiu  
 La finalitat d'aquesta convocatòria és potenciar i protegir la publicació de revistes científiques en la Universitat d'Alacant que complisquen criteris de qualitat investigadora reconeguts en l’àmbit nacional i internacional. Amb aquesta convocatòria es pretén institucionalitzar i regularitzar amb caràcter anual el procés de publicació de totes les revistes científiques de la Universitat d'Alacant.   
 - Sol·licitants  
           Aquesta convocatòria està oberta a tots els projectes de publicació de revistes científiques presentats pels Centres, Departaments, Instituts d'Investigació i Grups d'Investigació de la Universitat d'Alacant. El Director de la revista haurà de ser un professor de plantilla de la Universitat d'Alacant.   
 - Sol·licituds  
           La convocatòria entrarà en vigor l'endemà de publicar-se en el Butlletí Oficial de la Universitat d'Alacant. Les sol·licituds s’hauran de presentar en el termini d'un mes comptador des de l'endemà de la publicació d'aquesta convocatòria en el Butlletí Oficial de la Universitat d'Alacant.   
           Les sol·licituds s’han de presentar en el Registre General de la Universitat d'Alacant, que les remetrà al Vicerectorat d'Investigació, Desenvolupament i Innovació.  
    
           Cada sol·licitud estarà acompanyada d'una Memòria signada pel Director de la revista, en la qual es detallarà l'adequació del projecte que es presente als criteris d'avaluació que s'exposen a continuació. Aquesta Memòria haurà de ser aprovada pel Centre, Departament, Institut Universitari o Grup d'Investigació que l’avale.  
             
    
 - Criteris d’avaluació dels projectes presentats  
    
           Els projectes presentats s’avaluaran d’acord amb els criteris següents, que es publicaran en la plataforma digital de la Universitat d'Alacant dedicada a revistes periòdiques:  
    
 A) Criteris que fan referència a la qualitat informativa de la revista com a mitjà de comunicació científica:  
    
 1.     Identificació dels membres dels comitès editorials i científics.  
 2.     Instruccions detallades als autors.   
 3.     Informació sobre el procés d'avaluació i selecció de manuscrits que utilitza la revista, l’editorial, el comitè de selecció, incloent-hi, per exemple, els criteris, el procediment i el pla de revisió dels revisors o jutges.  
 4.     Traducció del sumari, títols dels articles, paraules clau i resums a l'anglès, en el cas de les revistes.  
    
 B)    Criteris sobre la qualitat del procés editorial:  
    
 1.     Periodicitat de les revistes i regularitat i homogeneïtat de la línia editorial en el cas de les editorials de llibres.  
 2.     Avaluacions prèvies del material publicat per experts aliens a l'equip editorial.  
 3.     Anonimat en la revisió dels manuscrits.  
 4.     Comunicació motivada de la decisió editorial, per exemple, redacció per la revista/editorial/comitè de selecció d'una notificació motivada de la decisió editorial que incloga les raons per a acceptar, revisar o rebutjar el manuscrit, i també els dictàmens originals (o retocats per la redacció) emesos pels experts externs.  
 5.     Consell de redacció o comitè de redacció integrat pel director, secretari i alguns vocals.  
 6.     Consell assessor (comitè científic), format per professionals i investigadors de solvència reconeguda, sense vinculació institucional amb la revista o editorial, i orientat a marcar la política editorial i sotmetre-la a avaluació i auditoria.  
    
 C)   Criteris sobre la qualitat científica de les revistes:  
    
 1.     Percentatge d'articles d'investigació: més del 75 % dels articles haurien de ser treballs que comuniquen resultats d'investigació originals.  
 2.     Autoria. Grau d'endogàmia editorial: més del 75 % dels autors seran externs al comitè editorial i aliens a l'organització editorial de la revista.  
 A més dels punts anteriors, es valorarà particularment que la revista continga una secció fixa amb informació estadística sobre el nombre de treballs rebuts i acceptats. Així mateix, es tindrà especialment en compte la progressiva indexació de les revistes en les bases de dades internacionals especialitzades.   
    
 - Condicions de publicació  
    
           El Director de la revista serà el responsable del compliment de les condicions generals relatives a la propietat intel·lectual dels treballs publicats. Així mateix, el Director haurà de garantir que es compleixen les condicions generals relatives als drets de difusió dels treballs publicats.  
 Aquesta convocatòria té caràcter anual. Només compromet a publicar un volum anual de cadascuna de les revistes científiques.  
 Totes les revistes hauran d'incloure el logotip de la Universitat d'Alacant en la primera pàgina o en la contraportada.  
 L'edició i la distribució de les revistes correspondrà al Servei de Publicacions de la Universitat d'Alacant, amb la col·laboració del Director de la revista i del Centre, Departament, Institut o Grup d'Investigació que avale la publicació de la revista.   
 Els intercanvis de les revistes els podrà portar a terme el SIBID, amb la col·laboració del Director de la revista i del Centre, Departament, Institut o Grup d'Investigació que avale la publicació de la revista. En la memòria que acompanyarà totes les sol·licitud que es presenten en aquesta convocatòria s'haurà de detallar el nombre d'intercanvis que es produeixen regularment.   
    
 - Modalitats de publicació  
    
           Tots els projectes de revistes científiques que siguen aprovats de conformitat amb aquesta convocatòria seran publicats en suport digital. La publicació en suport digital es portarà a terme a través d'una plataforma digital que aprofitarà les possibilitats de difusió i promoció nacional i internacional de la pàgina web de la Universitat d'Alacant.  
    
 Dins de les disponibilitats pressupostàries, les revistes periòdiques també podran sol·licitar una ajuda per a la publicació en suport paper, sempre que s’haja sol·licitat en la Memòria del projecte que es presente.  
    
 En tots casos, la publicació serà a càrrec del Servei de Publicacions de la Universitat d'Alacant.  
    
 Dins de les disponibilitats pressupostàries, es concedirà al Director de la revista una ajuda màxima de 1.000 euros per a finançar les despeses que puga generar el procés de publicació de la revista, que li serà lliurada una vegada s’haja presentat l'original de la revista en el Servei de Publicacions.  
    
 Els originals hauran de ser presentats en el Servei de Publicacions de la Universitat d'Alacant, en arxiu digital estàndard, abans del 20 de desembre de 2007.   
    
 Atès que aquesta convocatòria té caràcter anual, si no es presenta l'original de la revista en el termini establit, s'haurà de presentar de nou la proposta de publicació en la pròxima convocatòria d'ajudes per a la publicació de revistes que tindrà lloc els primers mesos de 2008.  
    
 En el cas que la publicació també es faça en suport paper, l'extensió de la revista no podrà superar les sis-centes pàgines, d’acord amb els estàndards d'impremta usats habitualment.  
    
 S'aplicaran els mateixos estàndards de format i d'impressió per a publicar totes les revistes.  
    
 - Resolució de la convocatòria  
    
           Els projectes de publicació de revistes periòdiques presentats en aquesta convocatòria els avaluarà una comissió formada pel Vicerector d'Investigació, Desenvolupament i Innovació (President), el Director del Secretariat de Transferència Tecnològica i Internacionalització de la Investigació, el Director de la Biblioteca Virtual Miguel de Cervantes, el Director del Secretariat d'Informació Bibliogràfica i Documental, el Director del Centre de Documentació Europea i el Director del Servei de Publicacions (Secretari).  
    
    
 Alacant a 15 de febrer de 2007  
 EL VICERECTOR D'INVESTIGACIÓ, DESENVOLUPAMENT I INNOVACIÓ  
 Manuel Palomar Sanz





[Carretera Sant Vicent del Raspeig s/n  
03913 Sant Vicent del Raspeig - Alacant  
 Tel. 56 428 9809 - Fax 96 612 5619](https://www.google.es/maps/@88.105895,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12397&trk=tyah&trkInfo=tarId%8X8702330949022%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)